Esther Randriamamonjy

I **Esther Randriamamonjy**, ny tena anarany dia **Esther Rasoloarimalala Randriamamonjy**,  mpanoratra malagasy. Teraka tamin' ny 11 avrily 1933, tao Ambohimasoa, Fianarantsoa. Zanak' Itompokolahy Rakotondrazaka, mpitandrina sady mpampianatra sy Itompokovavy Ravaomalala, mpikarakara tokantrano sy mpanao asantanana.  Fantatra amin' ny sehatry ny literatiora ho an' ny ankizy amin' ny alalan' ny tantara foronina sy tantara izy; nandika ny tantaran' ny tanora nosoratana tamin' ny teny rosiana sy frantsay ary anglisy koa izy. Araka ny filazan' ny Association des Editeurs de Madagascar (AEDIM) dia ny boky soratany no tian' ny ankizy vakina indrindra eto Madagasikara .  

Renim-pianakaviana sady renibe i Esther Randriamamonjy. Izy dia nanambady an' i Frédéric Randriamamonjy izay mpahay tantara sy mpampiantra tao amin' ny ENS sady niasa ho masoivohon' i Madagasikara any ivelany ary koa akademisiana sady mpanoratra boky. 

## Fanabeazana
Nianatra teto Madagasikara sy tany ivelany i Esther Randriamamonjy, araka ny aseho manaraka eto:

* Fianarana amn' ny ambaratonga voalohany: sekoly prôtestanta tao Ambohimahasoa, kôlejy protestanta Rabaut-Saint Etienne, lasa kôlejy Randzavola, ao Fianarantsoa;
* Fianarana amin' ny ambaratonga faharoa: Kôlejy prôtestanta Paul Minault (tamin'ny 1945-1952),
* Fianarana amin' ny ambaratonga ambony: vatsim-pianarana nomen' ny Églises au Collège Lucie Berges any Strasbourg sy any Dijon, fiofanana ho mpanabe amin' ny kôlejy Carey Hall Birmingham. Mpampianatra teny malagasy sy frantsay ary angilsy nandritra ny taona maro izy ary efa talen-tsekoly ihany koa.

Sary:Esther Randriamamonjy, Ecrivaine malgache 03.jpg|NY FIAINANY NY KANTO: Mpikambana tao amin'ny Akademia nasionaly  momba ny zavakanto sy ny literatiora izy. Mpikambana tao amin'ny HAVATSA UPEM. Nanomboka nitantara angano tamin'ny mpianatra madinika izy fony mbola mpianatra. Mpanoratra ho an'ny ankizy no ahafataran'ny maro azy. Nanoratra tao amin'ny gazety fandrosoam-baovao tamin'ny taona 1955. Mitohy izany fanoratana izany mandraka ankehitriny. Ny antony nanoratany dia mba hanamaro ireo boky ho an'ny mpamaky malagasy, ary hanabe voho ny teny malagasy sy ny literatiora malagasy. Amin'ny maha mpanoratra aey dia hoy indrindra izy: "Ny tarigetrako dia ny hampitsimoka ny voa efa àry-Mamoha izay mila hatory. Mandrisika ny mitady hihemotra. Manandratra ireo mamololona. Hioty ny salohy efa masaka".  


## Asa soratra
Maro dia maro ny asa soratra efa navoakany. Ary maro toy izany ihany koa ny asa soratra amin'ny teny vahiny no efa voadikany amin'ny teny malagasy. Mielipatrana amin'ny haino aman-jery am-bava, an-tsary sy an-tsoratra, na eto an-toerana na any ivelany, ny sangana'asany. Manoratra ho an'ny sokajin'olona rehetra izy. I Esther Randriamamonjy dia namoaka boky mihoatra ny enimpolo ary namorona na nandika tantara an-jatony. 

### Boky

* 2001: *Tantaran' i Madagasikara isam-paritra,* misy pejy miisa 588, nosoratana niaraka tamin' i Frédéric Randiamamonjy, namboarin' ny Trano Printy Fiangonana Loterana Malagasy (TPFLM) 
* Boky nadika ho an'ny ankizy:
** *Ny zanaky ny biby,* 
** *Ikalamara,* 
** *I Menasanga,* 
** *I Dadabe,* 
** *Namboly nave,* 
** *Mihaza i Bitika,* 
** *Samy manao ny azy,* 
** *Fantatrao ve?*...

### Tantara foronina

* 1994: *Ho avy ny maraina,* navoakan' ny TPFLM eto Antananarivo
* 1994: *Trano rava* 
* 2007: *Ilay fitiavan-tena* 
* 2007: *Ilay dinan' ny fitia*
* 2017: *Retour à l’amer*, fiaraha-miasa tamin' i Chantal Constant de Bordeaux

### Tantara noforonina ho an' ankizy

* 1975: *Ny sodin' i Solofo* , navoakan' ny Edisiona Salohy ao Antananarivo  . 

### Angano malagasy ho an' ny ankizy

* *I Trimobe sy i Fara vadiny,*
* *I Faravavy nanjary lolo*
* *Rankakafotra sy i Pitidrano diamondra,* 
* *Ny ankoholahy fantaka sy Ingahibe masoandro,..*

### Boky kely
Fanangonam-boky kely "Amboaran' ny maraina" natokana ho an' ny ankizy roa ka hatramin' ny telo taona nosoratan' i Esther Randriamamonjy: *I Kinga sy i Bota* sy *Manao baolina i Bota sy i Kinga* no roa voalohany.

### Fandikan-teny

#### Asa vita nadika amin' ny teny malagasy

* 1999: *Ireo fadiranovana I* - Fandikan-teny malagasy amin' ny *Les Miserables* nataon' i Victor Hugo 
* 2000: *Ireo fadiranovana II* - Fandikan-teny malagasy amin' ny *Les Miserables* nataon' i Victor Hugo
* 2000: *Ireo fadiranovana III* - Fandikan-teny malagasy amin' ny *Les Miserables* nataon' i Victor Hugo
* 2002 : *[[Vahiny (Albert Camus)|Vahiny]]* - Fandikana ny boky *L'étranger* nosoratan' i Albert Camus amin' ny boky roa

#### Angano nadika amin' ny teny malagasy

* *Ilay Osivavin' Ingahy Seguin* - dikan-tenin' ny *La Chèvre de Monsieur Seguin* nosoratan' i Alphonse Daudet.

#### Boky nadika amin' ny teny vahiny
Asasoratr' i Esther Rasoarimalala Randriamamonjy no nadika amin' ny teny rosiana. Izany tetikasa izany dia niarahana tamin' ny Dokotera Ludmilla Kartachova. Ny voalohany dia ny tantara foronina "*Ho avy ny maraina*". Ny faharoa dia ny "*Trano rava*" izay nanaovana fanontana boky miisa 950&nbsp;000 isa tao anatin' ny iray herinandro.

### Asasoratra hatao tantara an-tsehatra

* *Tsarao ary aho!* Asasoratra misy pejy miisa 155, aingam-panahy avy amin' ny fiainana sy fotoana naha-mpanjaka an-dRanavalona I ary maneho ny lafiny tsy fantatra hatreto amin' ny maha izy an' ilay mpanjakavavy .

## Asa sy hetsika
Mba hampiroboroboana ny famakiam-boky dia nikarakara hetsika famakian-teny tamin' ny toerana samihafa i E. R. Randriamamonjy:

* famakiam-boky tao amin' ny lisea sy kôlejy;
* angano an,kalamanjana, an-trano sekoly, an-trano fiangonana ary amin' ny toerana iraisana maro;
* fampahafantarana ireo fanangonanana ny asasorany
* Miara-miasa amina onjam-peo sy fahita lavitra maro izy: RNM, TVM, RDB, Radio ACEM, Radio Moscou, Radio Finland, TV Finland. Toraka izany koa ny fiarahany miasa amin' ny sokajy na antokon' olona sy ONG ary mpanonta boky avy eto an-toerana sy any ivelany.

## Ny mampiavaka ny asa sorany
Ny literatiora manavanana azy dia ny literatiora an-tsoratra:tononkalo, sombin-tantara, tantara foronina, angano, sns. Ny sokajin-dahatsoratra fampiasany dia ny mitantara sy manoritsoritra. Ny fomba filazan-javatra mampiavaka azy dia: tia mampiasa tamberinteny, tamberin-drafitra, fanovana endri-javatra, fanovana anarana, fehezanteny tso-drafitra. 

## Ny tara-kevitra voiziny
Ny tara-kevitra voiziny dia ny fanabeazana ny ankizy, hahay miaina, hahafantatra, hifandray ary hanaja ny tontolo manodidina azy.

## Jereo koa

* Lisitry ny mpanoratra malagasy

## Fanamarihana sy hevitra

## Rohy ivelany

* Tranonkalan' ny ministeran' ny asa-tanana, kolontsaina ary vakoka  
* Tranonkalan' ny Association of Publisher of Madagascar  
* Tranonkalan' ny Tranombokim-pirenen' i Frantsa